
Figyeltek Ti egyáltalán? - Figyelem vizsgálata 4. és 8. osztályos tanulók körében

Kulcsszavak: Fenntartó, figyelem, Stroop, Pieron, nem
A kutatás célja 4. és 8. osztályos tanulók figyelmének vizsgálata állami és egyházi intézményekben, ahol külön figyelmet fordítottunk arra, hogy különnevelő intézmények tanulóit is vizsgáljuk. A kutatás során több hipotézist is megfogalmaztunk, amelyek a nemmel, a családi környezettel, fenntartóval, valamint internethasználattal kapcsolatosak.
A kutatásban 4. és 8. osztályos tanulók figyelmét vizsgáltuk Stroop-teszttel, valamint Pieron-teszttel, valamint háttérkérdőívet is vettünk fel a tanulókkal, az otthoni környezettel, internetezési szokásokkal, valamint saját maga figyelmének megítélésével kapcsolatban. A háttérkérdőív adatait összevetettük a két vizsgálóeljárás eredményeivel. Az adatelemzés során SPSS statisztikai programot használtunk, ahol két és háromdimenziós ANOVA elemzést végeztünk, valamint kialakítottunk a változók alapján egy önbevallásos figyelem-indexet és internethasználati-indexet. Spearman-korrelációs vizsgálatot is végeztünk a két index, valamint a két eltérő vizsgálóeljárás eredményei között.
Eredményeink alapján a fiúk jobban teljesítenek a két vizsgáló eljáráson, valamint az egyházi intézményekben tanuló gyermekek eredményei a négy vizsgált intézményből a 2. legjobbak. Az életkor előrehaladtával a figyelem pozitívan változik. A sajátos nevelési igény különböző kategóriában gyermekek eredményei gyengébbek, mint a tipikusan fejlődő gyermekeké.



